Tommy (rockeopera)

Tommy er den første av rockegruppen The Whos to rockeoperaer, den andre er Quadrophenia. Tommy ble først utgitt som album i 1969 og ble film i 1975. Den ble ikke fremført på scenen før i 1993, i en revidert versjon.

Temaet er Tommy, som er en døv, blind og stum gutt. Han får et flipperspill i gave og blir til slutt verdens beste i flipperspill. Han blir behandlet nesten som en rockestjerne med fans og groupies. Han får en slags åpenbaring og prøver å finne en ny religion, men tilhengerne hans gjør snart opprør og forlater ham. Rockeoperaen tar for seg flere kontroversielle temaer, som barnemishandling, incest og narkotikamisbruk.

Se også 

 Tommy, album
 Tommy, film

Referanser 

The Who
Rock